CELEX: 62020CN0252
Language: da
Date: 2020-06-10 00:00:00
Title: Sag C-252/20: Anmodning om præjudiciel afgørelse indgivet af Amtsgericht Hamburg (Tyskland) den 10. juni 2020 — CY mod Eurowings GmbH

24.8.2020   
            
            
               DA
            
            
               Den Europæiske Unions Tidende
            
            
               C 279/34
            
         
      Anmodning om præjudiciel afgørelse indgivet af Amtsgericht Hamburg (Tyskland) den 10. juni 2020 — CY mod Eurowings GmbH
      (Sag C-252/20)
      (2020/C 279/46)
      Processprog: tysk
      
         Den forelæggende ret
      
      Amtsgericht Hamburg
      
         Parter i hovedsagen
      
      
         Sagsøger: CY
      
         Sagsøgt: Eurowings GmbH
      
         Præjudicielle spørgsmål
      
      
                  1.
               
               
                  Kan der også foreligge en ret til kompensation i henhold til artikel 7 i forordning (EF) nr. 261/2004 (1), når en luftfartspassager som følge af en relativt kort forsinkelse i forhold til det planlagte ankomsttidspunkt ikke når en direkte tilsluttet flyforbindelse, og dette medfører en forsinket ankomst til det endelige bestemmelsessted på tre timer eller mere, men de to flyvninger blev varetaget af forskellige luftfartsselskaber, og reservationen ikke blev foretaget hos det luftfartsselskab, der gennemførte den første delstrækning og er indstævnt i hovedsagen?
               
            
                  2.
               
               
                  Såfremt det første spørgsmål besvares bekræftende:
                  Er det flyselskab, der faktisk varetog flyvningen på den første delstrækning, det »transporterende luftfartsselskab« i henhold til artikel 5, stk. 1, litra c), og artikel 7, stk. 1, i forordning (EF) nr. 261/2004, eller er det luftfartsselskab, der varetog flyvningen efter tidsplanen på den anden delstrækning, og som begge flyvninger blev reserveret hos, det »transporterende luftfartsselskab« i henhold til artikel 5, stk. 1, litra c), og artikel 7, stk. 1, i forordning (EF) nr. 261/2004?
               
            
                  3.
               
               
                  Såfremt begge luftfartsselskaber skal anses for det »transporterende luftfartsselskab« i henhold til artikel 5, stk. 1, litra c), og artikel 7, stk. 1, i forordning (EF) nr. 261/2004:
                  Kan passageren vælge, hvilket af de to luftfartsselskaber vedkommende vil rette sit krav imod?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).